В София ще бъде открито официално Българското председателство на Съвета на Европейския съюз
Начало Политика В София ще бъде открито официално Българското председателство на Съвета на Европейския съюз
11 януари, 07:47 / dayliNEWS
За специалната церемония в Народния театър у нас пристигат лидерите на европейските институции - председателите на Европейския парламент Антонио Таяни, на Европейския съвет Доналд Туск и на Европейската комисия Жан-Клод Юнкер, както и колегиумът на Европейската комисия.
Заради откриването на председателството и посещението на европейските делегации в София има засилени мерки за сигурност. В района около НДК, Народния театър и ларгото са разположени патрули на специализирани полицейски сили, НСО и общинска полиция. От вчера е забранено паркирането около Народния театър.
По преценка на полицията е възможно да бъде спряно и движението на автомобили около НДК и Народния театър. Забранени са полетите на дронове над центъра и района на летище София.
Преди официалното откриване на българското председателство премиерът Бойко Борисов ще проведе работна среща с председателя на Европейския съвет Доналд Туск. Ще бъдат обсъдени предизвикателствата пред Европа по време на Българското председателство и българските приоритети като част от програмата на триото Естония - България - Австрия.
Етикети европредседателство, откриване, церемония